
ประกาศองค์การบริหารส่วนตำบลท่าดี
เรื่อง  รับสมัครบุคคลเพื่อเลือกสรรเป็นพนักงานจ้างตามภารกิจ  ประจำปีงบประมาณ  พ.ศ.๒๕๕๕
                                                            .........................


ด้วย  องค์การบริหารส่วนตำบลท่าดี  ประสงค์จะรับสมัครบุคคลเพื่อจัดจ้างเป็นพนักงานจ้างตามอัตราตำแหน่งว่าง ฉะนั้น อาศัยอำนาจตามความในข้อ  ๑๙ แห่งประกาศคณะกรรมการพนักงานส่วนตำบลจังหวัดนครศรีธรรมราช เรื่องหลักเกณฑ์เกี่ยวกับพนักงานจ้าง ลงวันที่ ๒๖  กรกฎาคม  ๒๕๔๗  จึงประกาศรับสมัครบุคคลเพื่อสรรหาและเลือกสรรเป็นพนักงานจ้าง  โดยมีรายละเอียด  ดังต่อไปนี้  


๑. ตำแหน่งที่รับสมัคร



๑.๑ พนักงานจ้างตามภารกิจ



๑.๑.๑  ตำแหน่ง     ผู้ช่วยช่างไฟฟ้า


จำนวน
    ๑
อัตรา



๑.๑.๒  ตำแหน่ง
   ผู้ช่วยเจ้าหน้าที่พัฒนาชุมชน

จำนวน
    ๑    อัตรา   



๑.๑.๓  ตำแหน่ง
   ผู้ช่วยเจ้าหน้าที่บันทึกข้อมูล

จำนวน      ๑    อัตรา
๒. คุณสมบัติผู้มีสิทธิเข้ารับการคัดเลือก



๒.๑ คุณสมบัติทั่วไป






๒.๑.๑  มีสัญชาติไทย




๒.๑.๒  มีอายุไม่ต่ำกว่า  ๑๘  ปี และไม่เกิน  ๖๐  ปี




๒.๑.๓  ไม่เป็นบุคคลล้มละลาย




๒.๑.๔  ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถ หรือ จิตฟั่นเฟือน  ไม่สมประกอบ  หรือเป็นโรคตามที่กำหนดไว้ในประกาศ กำหนดโรคที่เป็นลักษณะต้องห้ามเบื้องต้น  สำหรับพนักงานส่วนตำบล ดังต่อไปนี้ 






(ก)  โรคเรื้อนในระยะติดต่อหรือในระยะที่ปรากฏอาการเป็นที่น่ารังเกียจแก่สังคม





(ข)  วัณโรคระยะอันตราย





(ค)  โรคเท้าช้างในระยะที่ปรากฏอาการเป็นที่น่ารังเกียจ





(ง)  โรคติดยาเสพติดให้โทษ





(จ)  โรคพิษสุราเรื้อรัง





๒.๑.๕  ไม่เป็นบุคคลดำรงตำแหน่งทางการเมือง  กรรมการพรรคการเมือง  หรือเจ้าหน้าที่ในพรรคการเมือง




๒.๑.๖  ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่น  สมาชิกสภาท้องถิ่น




๒.๑.๗  ไม่เคยเป็นผู้ถูกต้องรับโทษจำคุกโดยคำพิพากษาถึงที่สุด  ให้จำคุกเพราะกระทำ ความผิดทางอาญา  เว้นแต่เป็นโทษสำหรับความผิดที่ได้กระทำโดยประมาท  หรือความผิดลหุโทษ
......./๒.๑.๘  ไม่เป็นผู้
-๒-




๒.๑.๘  ไม่เป็นผู้เคยถูกลงโทษให้ออก  ปลดออก  หรือไล่ออกจากราชการรัฐวิสาหกิจหรือหน่วยงานอื่นของรัฐ




๒.๑.๙  ไม่เป็นข้าราชการ  หรือลูกจ้างของส่วนราชการ  พนักงานหรือลูกจ้างของหน่วยงานอื่นของรัฐ  รัฐวิสาหกิจ  หรือพนักงานลูกจ้างของราชการส่วนท้องถิ่น



๒.๒  คุณสมบัติเฉพาะสำหรับตำแหน่ง (รายละเอียดตามภาคผนวก ก)


๓.  การรับสมัคร



๓.๑  วัน เวลา และสถานที่รับสมัคร




ผู้ประสงค์จะสมัคร ขอรับใบสมัครและยื่นใบสมัครเข้ารับการคัดเลือก โดยกรอกรายละเอียดในใบสมัครให้ถูกต้องครบถ้วนพร้อมเอกสารหลักฐานการสมัครด้วยตนเอง ซึ่งผู้สมัครได้รับรองสำเนาถูกต้องและลงลายมือชื่อกำกับไว้ในเอกสารทุกฉบับได้ ที่งานการเจ้าหน้าที่ สำนักงานปลัดองค์การบริหารส่วนตำบลท่าดี ระหว่างวันที่  ๑๖ – ๒๕   มกราคม  ๒๕๕๕   ในวันและเวลาราชการ
๓.๒   เอกสารหลักฐานที่ต้องนำมายื่นในวันสมัคร
๓.๑.๑  รูปถ่ายหน้าตรงไม่สวมหมวก และไม่สวมแว่นตาดำ  ขนาด  ๑ นิ้ว ถ่ายครั้งเดียวกันไม่เกิน  ๖  เดือน  จำนวน  ๓  รูป  และให้ ผู้สมัครเขียนชื่อ – นามสกุล ตำแหน่งที่สมัครสอบไว้ด้านหลังรูปถ่ายทุกรูป




๓.๑.๒  สำเนาทะเบียนบ้าน  จำนวน  ๑    ฉบับ




๓.๑.๓  สำนาบัตรประจำตัวประชาชน   จำนวน   ๑  ฉบับ




๓.๑.๔  ใบรับรองแพทย์ปริญญาซึ่งแสดงว่า  ไม่เป็นโรคต้องห้าม ตามกฎ ก.พ. ฉบับที่ ๓ (พ.ศ.๒๕๓๕) หรือตามประกาศคณะกรรมการพนักงานส่วนตำบลกำหนด ซึ่งออกให้ไม่เกิน ๓๐วัน นับแต่วันที่ตรวจร่างกาย  จำนวน   ๑   ฉบับ




๓.๑.๕  สำเนาวุฒิบัตร  สำเนาวุฒิการศึกษา หรือหนังสือรับรองและระเบียนแสดงผลการเรียนที่ระบุสาขาที่จะสมัครสอบ กรณีที่หลักฐานทางการศึกษาดังกล่าวเป็นภาษาต่างประเทศให้แนบฉบับที่แปลเป็นภาษาไทยพร้อมรับรองสำเนาถูกต้อง อย่างละ๑  ฉบับ 




๓.๑.๖  หลักฐานอื่นๆ  เช่น  ใบทหารกองกิน (สด.๙), ใบผ่านการฝึกนักศึกษาวิชาทหารชั้นปีที่ ๓,ใบเปลี่ยนชื่อ – สกุล,ทะเบียนสมรส (ถ้ามี)  จำนวน  ๑  ฉบับ  




๓.๑.๗  สำเนาเอกสารทุกชนิดใช้กระดาษ A๔ เท่านั้น



สำหรับการรับสมัครครั้งนี้ให้ผู้สมัครตรวจสอบและรับรองว่าเป็นผู้มีคุณสมบัติทั่วไปและคุณสมบัติเฉพาะตำแหน่ง   ตรงตามประกาศการรับสมัครเพื่อสรรหาและเลือกสรรบุคคลเป็นพนักงานจ้าง หากภายหลังปรากฏว่าผู้สมัครมีคุณสมบัติไม่ครบถ้วน องค์การบริหารส่วนตำบลท่าดี      จะถือว่าเป็นผู้ขาดคุณสมบัติ และไม่มีสิทธิ์ได้รับการการทำสัญญา
๓.๓   ค่าธรรมเนียมในการสมัคร
ผู้สมัครสอบต้องชำระค่าธรรมเนียมการสมัคร ตำแหน่งละ ๑๐๐ บาท (หนึ่งร้อยบาทถ้วน)  ณ          ที่ทำการองค์การบริหารส่วนตำบลท่าดี  เมื่อสมัครแล้วค่าธรรมเนียมจะไม่จ่ายคืนให้ไม่ว่ากรณีใดๆ ทั้งสิ้น เว้นแต่มีการยกเลิกการสอบครั้งนี้ทั้งหมด เนื่องจากมีการทุจริตหรือส่อไปในทางทุจริต จึงให้จ่ายค่าธรรมเนียมแกผู้สมัครสอบเฉพาะผู้ที่มิได้มีส่วนเกี่ยวข้องกับการทุจริตนั้นได้ 
๓.๔   เงื่อนไขในการสมัคร
ผู้สมัครเข้ารับการคัดเลือกจะต้องรับผิดชอบในการตรวจสอบและรับรองตนเองว่า เป็นผู้มี

......./คุณสมบัติ
-๓-

คุณสมบัติทั่วไปและคุณสมบัติเฉพาะตำแหน่งตรงตามประกาศรับสมัครจริง และจะต้องกรอกรายละเอียดต่างๆ ในใบสมัคร พร้อมทั้งยื่นหลักฐานในการสมัครให้ถูกต้องครบถ้วน ในกรณีที่มีความผิดพลาดอันใดเกิดจากผู้สมัคร ไม่ว่าด้วยเหตุใดๆ หรือวุฒิการศึกษาไม่ตรงตามคุณวุฒิของตำแหน่งที่สมัครสอบ อันมีผลทำให้ผู้สมัครสอบไม่มีสิทธิสมัครสอบตามประกาศรับสมัครดังกล่าว ให้ถือว่าการรับสมัครและการได้เข้ารับการคัดเลือกครั้งนี้เป็นโมฆะสำหรับผู้นั้น และองค์การบริหารส่วนตำบลท่าดี จะไม่คืนค่าธรรมเนียมในการสมัครสอบด้วย
4. การประกาศรายชื่อผู้มีสิทธิ์คัดเลือก กำหนดวัน เวลา และสถานที่คัดเลือก
องค์การบริหารส่วนตำบลท่าดี  จะประกาศรายชื่อผู้มีสิทธิเข้ารับการคัดเลือกภายในวันที่  ๒๗  มกราคม  ๒๕๕๕  ณ ป้ายประชาสัมพันธ์องค์การบริหารส่วนตำบลท่าดี  
5. หลักเกณฑ์และวิธีการคัดเลือก



๕.๑ สอบวิชาภาคความรู้ความสามารถทั่วไป
๑๐๐
คะแนน



๕.๒ สอบวิชาภาคความเหมาะสมกับตำแหน่ง
  ๕๐
คะแนน



๕.๓ สอบสัมภาษณ์



  ๕๐
คะแนน



๖. เกณฑ์การตัดสิน



ผู้ผ่านการเลือกสรร จะต้องได้คะแนนในการประเมินไม่น้อยกว่าร้อยละ ๖๐



๗.  กำหนด วัน เวลาและสถานที่คัดเลือก



องค์การบริหารส่วนตำบลท่าดี จะดำเนินการคัดเลือก ในวันที่  ๓๐  มกราคม  ๒๕๕๕  เวลา  ๐๙.๓๐  น.  เป็นต้นไป ณ ห้องประชุมสภาองค์การบริหารส่วนตำบลท่าดี
8. การประกาศผลการคัดเลือก
องค์การบริหารส่วนตำบลท่าดี  จะประกาศผลการคัดเลือก ในวันที่  ๓๑  มกราคม  ๒๕๕๕  ณ ป้ายประชาสัมพันธ์องค์การบริหารส่วนตำบลท่าดี
9. การขึ้นบัญชีและการยกเลิกการขึ้นบัญชี
องค์การบริหารส่วนตำบลท่าดี  จะขึ้นบัญชีผู้ผ่านการคัดเลือก โดยเรียงลำดับจากผู้สอบได้คะแนนรวมสูงสุดลงมาตามลำดับ ในกรณีที่มีผู้ที่ได้คะแนนรวมเท่ากัน ให้ผู้ได้คะแนนภาคความเหมาะสมกับตำแหน่งมากกว่าเป็นผู้อยู่ในลำดับที่สูงกว่า ถ้าได้คะแนนภาคความเหมาะสมกับตำแหน่งเท่ากันให้ผู้ที่ได้คะแนนภาคความรู้ความสามารถในตำแหน่งมากกว่าเป็นผู้ที่อยู่ในลำดับสูงกว่า ถ้าได้คะแนนภาคความรู้ความสามารถในตำแหน่งเท่ากัน ให้ผู้ที่ได้เลขที่ประจำตัวสอบก่อนเป็นผู้อยู่ในลำดับที่สูงกว่า ในกรณีที่มีการจัดจ้างผู้ผ่านการคัดเลือกในตำแหน่งที่ว่างแล้ว องค์การบริหารส่วนตำบลท่าดีจะขึ้นบัญชีผู้ผ่านการคัดเลือกไว้ ๑ ปี และถ้ามีการสรรหาโดยวิธีการคัดเลือกอย่างเดียวกันอีก  และได้ขึ้นบัญชีผู้ผ่านการคัดเลือกได้ใหม่แล้ว บัญชีผู้ผ่านการคัดเลือกครั้งก่อนเป็นอันยกเลิก
10. การจัดจ้าง
องค์การบริหารส่วนตำบลท่าดีจะจัดจ้างผู้ผ่านการคัดเลือกเป็นพนักงานจ้าง ตามหลักเกณฑ์และวิธีการที่คณะกรมการพนักงานส่วนตำบลจังหวัดนครศรีธรรมราช (ก.อบต.จังหวัด) กำหนด
อนึ่ง การจัดจ้างผู้สอบได้  หากองค์การบริหารส่วนตำบลท่าดีตรวจสอบภายหลังพบว่ามีคุณสมบัติไม่ตรงตามมาตรฐานกำหนดตำแหน่ง หรือมีคุณสมบัติไม่ถูกต้องครบถ้วนในการสมัครเข้ารับการคัดเลือก องค์การบริหารส่วนตำบลท่าดีขอสงวนสิทธิ์ในการจัดจ้าง



จึงประกาศให้ทราบโดยทั่วกัน





ประกาศ   ณ   วันที่  ๕  เดือน มกราคม   พ.ศ.๒๕๕๕
(นายจิตร    สินธู)
นายกองค์การบริหารส่วนตำบลท่าดี









